ועדת הכלכלה, כנסת 20, פרוטוקול מספר 386, 2016-12-12 16:15

איתן כבל: אחר הצהריים טובים, גברתי מנהלת הוועדה, יועצות, רשמת, דובר, אדוני מנכ"ל משרד האוצר, חבריי חברי הכנסת, אורחים נכבדים.

איתן כבל: אנחנו בישורת האחרונה.

איתן כבל: ממש רואים את הסוף.

איתן כבל: נשאר לנו רק העניין הזה של ערוצי הספורט.

איתן כבל: מראש אני אומר – אני מפצל את החלק השני של המפעלים.

איתן כבל: בעניין המפעלים אני אבוא בדברים עם האוצר.

איתן כבל: אנחנו נקיים את הדיונים במהלך ינואר.

איתן כבל: אומר בדיוק איך ארצה שיתנהל.

איתן כבל: גם ארצה להזמין כמה מהגורמים המרכזיים כמו אלכס גלעדי, שגם פנה בשמם של התאחדויות הספורט העולמיות.

איתן כבל: בכל מקרה, זה נושא שנצטרך לתת עליו את הדעת בצורה מקצועית.

איתן כבל: לא הספקנו לדון בו בצורה מעמיקה, ולכן עדיף שהתוצאה שתצא תחת ידינו תהיה התוצאה הטובה ביותר.

איתן כבל: זה אחת.

איתן כבל: נקודה שנייה, לאחד סיג ושיח אני מבקש מאסף, להציג בפנינו את המתווה.

איתן כבל: ברגעים אלה מנסחים את הניסוחים האחרונים.

לאה ורון: אדוני היושב-ראש, יש הצבעה במליאה, אז צריך להפסיק את הדיון כמה דקות.

דוד ביטן: אנחנו מקוזזים.

איתן כבל: לא קשור לקיזוז.

לאה ורון: זה לא מה שנאמר באישור שנתן לנו יושב-ראש הקואליציה.

לאה ורון: הוא ביקש שכשיש הצבעה במליאת הכנסת, הישיבה תופסק.

יואב קיש: מה הסיכום, היושב-ראש?

איתן כבל: שנייה.

איתן כבל: אנחנו עושים הפסקה.

איתן כבל: אסור לנו לדבר.

יואב קיש: מתי חוזרים?

איתן כבל: דקה.

איתן כבל: מצביעים וחוזרים.

איתן כבל: אני מחדש את הישיבה.

יואב קיש: אין הרבה זמן.

איתן כבל: לי אין זמן בכלל, כי זה הגיע לי לפה.

איתן כבל: אני רוצה שתקשיבו, בעיקר הח"כים.

איתן כבל: תקשיבו, אני לא מרגיש שלם עם כל מה שקורה פה.

איתן כבל: דוד, תקשיב לי בבקשה.

איתן כבל: רק הלכנו, באנו, שוב – פרטנר ו-ONE שוב מלחמות עולם.

דוד ביטן: עם מי?

דוד ביטן: אבל הם לא קובעים.

איתן כבל: הם לא קובעים.

איתן כבל: זאת לא השאלה, אם קובע או לא.

איתן כבל: תנו לי.

איתן כבל: אני יודע שאתם יודעים הכול.

איתן כבל: מה העניין - זאת הנקודה, שאני מרגיש שבהחלטה במקום שבו אנחנו נמצאים, אנחנו - לא במתכוון - משרתים צד אחד על חשבון השני.

איתן כבל: אני כבר לא יודע את האמת.

איתן כבל: איבדתי- - -

<אסף וסרצוג: אולי נציג- - -

איתן כבל: אתן לאדוני אחר כך להציג את הדברים שלו.

איתן כבל: אני לא פיצלתי עדיין.

איתן כבל: בנקודה הזאת כל פעולה שאנחנו עושים בתוך הקרב הזה, שאנחנו כלי – בכל סעיף שאנחנו נותנים, אנחנו משרתים את אחד הצדדים, בלי שאנחנו יודעים שעשינו באמת את מה שאתה אני וחברי הכנסת חושבים שזה באמת נכון שמקדם את התהליך, שעושה תחרות.

איתן כבל: נכון לרגע זה, על-פי המתווה הנוכחי – ואני אאפשר לאסף עכשיו להציג את המתווה, ונשמע בדיוק איפה אנחנו עומדים.

דוד אמסלם: מה קרה בעשר הדקות שהלכנו?

איתן כבל: חגיגה בסנוקר.

איתן כבל: אני יודע שאני לא בוועדה שלך.

איתן כבל: תן לי.

איתן כבל: דודי, תקשיב לי.

איתן כבל: זה לא הולך ככה.

איתן כבל: אני מנהל את הדיונים האלה הרבה מאוד זמן.

איתן כבל: העברתי שני חוקים עכשיו פי אלף יותר קשים מבחינת המורכבות המקצועית שלהם.

איתן כבל: יש פה דברים נוספים.

איתן כבל: אסף, בבקשה.

איתן כבל: תציג את ההצעה.

<אסף וסרצוג: אנחנו מדברים על מה שדיברנו לפני כן, וגם נשלח לוועדה לפני מספר ימים, עם מספר שינויים לאור הסיכום.

איתן כבל: אסף, לדיון.

<אסף וסרצוג: לעיקרנו, אנחנו מדברים על שלושה חודשים שהצדדים יוכלו לנהל משא ומתן.

<אסף וסרצוג: לאחר מכן, אם הם לא יגיעו להסכמות, יהיו להם 14 יום שבהם יוכלו לבחור בורר מוסכם ביניהם, באופן עצמאי, בלי שום מעורבות.

איתן כבל: בתוך השלושה חודשים?

<אסף וסרצוג: בתוך השלושה חודשים.

<אסף וסרצוג: לאחר מכן יהיה למועצה - שבועיים?

איתן כבל: אעזור לך.

איתן כבל: יש השלושה חודשים.

איתן כבל: החודש האחרון, יש להם השבועיים להגיע להבנות ביניהם על בורר מוסכם.

דוד אמסלם: אגב, זה במסגרת המשא ומתן.

דוד אמסלם: לא משנה- - -

<אסף וסרצוג: אסביר - כי אחרי השלושה חודשים האלה, אם הם לא מצאו בורר מוסכם, מועצת הכבלים תמנה להם בורר מתוך רשימת בוררים מומחה.

דוד אמסלם: אנחנו לא חשבנו שהמועצה צריכה להיות צד בעניין.

דוד אמסלם: היא מייצגת את אחד הצדדים.

דוד אמסלם: היא רגולטור של אחד הצדדים.

קריאה: על בסיס מה אדוני אומר דבר כזה?

קריאה: המועצה היא אחת העצמאיות שיש.

דוד אמסלם: דיברתי אתך?

איתן כבל: הוא צודק.

קריאה: משמיצים את המועצה.

איתן כבל: תגן עליה, אל תדאג.

איתן כבל: ניתן גם להם לדבר.

דוד אמסלם: לא כולם נמצאים ברגולציה הזאת.

דוד אמסלם: הרי רק הוט ויס נמצאים תחת המעטפת של המועצה.

<מיכל רפאלי כדורי: הגיע הזמן שתשנו את זה ותכניסו גם אותם.

דוד אמסלם: את עושה עכשיו דיון אחר.

דוד אמסלם: לכן אני חשבתי, וגם דיברתי עם היושב-ראש – יש פה חשדנות של כולם.

דוד אמסלם: כולם לא מאמינים לכולם.

דוד אמסלם: לכן אנחנו הצענו ליושב-ראש שמי שירכז את הנושא הזה – שתהיה רשימת בוררים ברמה של שופט מחוזי בדימוס.

דוד אמסלם: זה אחד.

<אסף וסרצוג: לבוררים יש בעייתיות- - -

איתן כבל: תן לו.

איתן כבל: נפתח את הדיון.

איתן כבל: הכול מסודר.

איתן כבל: הכול מוסכם.

איתן כבל: דבר.

דוד אמסלם: אמרנו שתהיה קבוצה של שופטים בדימוס ברמה של שופט מחוזי, שיהיו בקבוצת הבוררים, בהנחת עבודה ששלושה חודשים לא יספיקו.

דוד אמסלם: אני חושב שהמועצה לא צריכה לרכז את זה.

דוד אמסלם: אני חושב שצריכים לרכז את זה אולי או הוועדה או המשרד כדי להביא רשימה מוסכמת לוועדה, באישור הוועדה, ואז הם יצטרכו ללכת אותו בורר.

לאה ורון: את הרשימה לאישור ועדת הכלכלה?

דוד אמסלם: ודאי.

דוד אמסלם: זו רק העמדה שלי בעניין.

דוד אמסלם: הרי מה קורה כאן - כל הצדדים אחד לא מאמין לשני.

דוד אמסלם: זה הסיפור פה.

דוד אמסלם: אם היה אמון, אני מניח שהדיון הזה לא היה מתקיים.

דוד אמסלם: יש פה דברים שהם נסתרים פר אקסלנס.

דוד אמסלם: יש מנגנון שאמור להתערב, אם כוחות השוק לא מגיעים לאן שהם רוצים.

יואב קיש: מה המנגנון הזה?

יואב קיש: לא הבנו אותו.

עיסאווי פריג': מה המחלוקת עכשיו?

דוד ביטן: מי קובע את הבורר?

<אסף וסרצוג: מה שקבענו כרגע זה שהמועצה תרכיב רשימה של בוררים מוסכמים, שממנה היא תבחר, אם הצדדים לא מגיעים לבורר מוסכם.

עבד אל חכים חאג' יחיא: יסכימו על רשימה?

עבד אל חכים חאג' יחיא: -

דוד אמסלם: ואם הם לא מסכימים, מה יהיה?

<אסף וסרצוג: תהיה רשימה של בוררים.

דוד אמסלם: מי יכין אותה?

<אסף וסרצוג: מועצת הכבלים והלוויין.

דוד אמסלם: היא תקבע מי יהיו הבוררים.

<אסף וסרצוג: כן.

<אסף וסרצוג: מומחים.

דוד אמסלם: זה בדיוק הוויכוח.

<מיכל רפאלי כדורי: יכול להיות מצב- - -

איתן כבל: את כל הזמן מתפרצת.

איתן כבל: אף אחד לא מדבר עכשיו.

איתן כבל: היה כבר דיון מקודם.

איתן כבל: עסקנו בשאלה הזאת.

איתן כבל: אתה מתפרץ אחרי ששחררנו כבר את ההצעה.

איתן כבל: היתה שאלה, מה נכון יותר – בודק, בורר וכל הדברים.

איתן כבל: הגענו למסקנה שהתהליך הכי פחות ארוך שיכול להתקיים בתהליך הזה זה תהליך של בורר.

איתן כבל: סיכמנו את זה.

איתן כבל: אמרנו שנעשה את זה בשני טקטים: ראשון, שיגיעו ביניהם להסכמה; לא הגיעו להסכמה בשבועיים האלה, יש למועצה, מתוך רשימה שקבענו מראש – ניסינו כל מיני אופציות אחרות, ובסוף חוזרים שהמועצה צריכה להגיש לנו לוועדה הצעה של חמישה שופטים.

דוד אמסלם: אבל הם לא מאמינים למועצה.

איתן כבל: לא, לא.

דוד אמסלם: לא הבנתי.

דוד אמסלם: הרי לפני שהלכנו, זה מה שהיה.

דוד אמסלם: אתה עכשיו החלטת תוך עשר דקות?

איתן כבל: אני מנסה להציע.

דוד אמסלם: אתה מעביר לו את החוק ככה?

איתן כבל: בבקשה.

<שי באבד: אנחנו ניסינו פה גם בדיונים הקודמים וגם במסגרת הדיון הזה לנסות לייצר פתרון שהוא הנכון והמושכל עבור הסיטואציה שנוצרה, במטרה פעם אחת לייצר יותר תחרות, ופעם שנייה, להוזיל את המחירים לצרכן.

<שי באבד: זה מה שעומד לנגד עינינו לכל אורך הדרך.

<שי באבד: הדרך שבה הדברים התנהלו והנקודה שאליה הגענו היא כזו שאני מסכים למה שנאמר קודם על-ידי היושב-ראש – אי-אפשר לדעת כבר מה פה הנכון לעשות ומה פה לא הנכון לעשות, ואינטרס של מי אתה משרת, כי לצערי, שלושת הגופים משני הצדדים מונעים פה מאינטרסים מפה עד הודעה חדשה, וגם הפעילו לחצים מפה עד הודעה חדשה, שכבר אני לא יודע מה השיקול העסקי – ואני בא מהעולם העסקי הפרטי - ומה השיקול האינטרסנטי פה.

<שי באבד: לכן אני חושב שתחת הדברים האלה לקבל עכשיו החלטה, ולרוץ עם מודל כזה או אחר שיכריע בצורה כזו או אחרת – אני לא בטוח שזו תהיה ההחלטה הנכונה ואני לא בטוח שזה ישרת את האינטרס שלנו.

דוד אמסלם: אז מה ההצעה?

<שי באבד: אני חושב שמה שהיושב-ראש אמר קודם זה הדבר הנכון לעשות; הוא אמר שיפצל את החוק, יקבע דיון כבר בעוד שבועיים.

<שי באבד: יפצל באופן מלא, יקבע דיון בעוד שבועיים באופן מלא.

דוד אמסלם: זו ההצעה שלך?

דוד אמסלם: אתה מפצל?

איתן כבל: כן.

איתן כבל: דודי, די.

איתן כבל: אני רוצה לסכם.

איתן כבל: אסף, אני סיימתי.

איתן כבל: אני רוצה להציע הצעה.

דוד ביטן: אחרים מדברים.

דוד ביטן: אפשר לדבר?

איתן כבל: בבקשה.

<שי באבד: הוא אמר פיצול ולקבוע דיון כבר עכשיו לעוד שבועיים, ולחזור.

דוד ביטן: לא יהיה בעוד שבועיים.

<שי באבד: הדבר היחיד שיהיה – שהוא יוכל לנהל את זה – זה עוד עשרים דיונים בחוק ההסדרים, אלא הוא יכול לנהל רק על זה דיון, ולנסות להגיע למה האמת.

קריאות: - - -

איתן כבל: בבקשה.

יואב קיש: אני מבין שבגלל לחץ הזמנים אי-אפשר בסיטואציה שנוצרה, להגיע להצעת חוק טובה.

יואב קיש: בסדר, מקבל.

יואב קיש: אני רק רוצה לומר פה ולפרוטוקול, שאני סומך על מילתו של היושב-ראש, שהדבר הזה יטופל בעדיפות הראשונה.

יואב קיש: אחרת זה יכול להצטייר כמסמוס וכמתן פתח לתהליכים רעים במשק.

איתן כבל: מקבל.

יואב קיש: אתה צריך לומר פה חד וחלק שהוועדה תסיים את הנושא הזה מוקדם ככל האפשר, בשאיפה בתחילת ינואר.

איתן כבל: אדוני, אני מודיע לפרוטוקול.

איתן כבל: סליחה.

איתן כבל: תרשו לי לסכם.

איתן כבל: אני לא מוכן – אני, יושב-ראש הוועדה- - -

קריאה: מה זה- - -

איתן כבל: אוציא אותך החוצה.

איתן כבל: לא ביקשתי את עזרתך.

איתן כבל: אני רוצה לסכם.

איתן כבל: עכשיו אה לא תדבר.

איתן כבל: מי שידבר, אעיף אותו החוצה.

איתן כבל: קצה נפשי בסיפור הזה.

<אסף וסרצוג: שתי נקודות קצרות.

<אסף וסרצוג: הלחצים וניגוד האינטרסים בין כל הצדדים סביב השולחן לא ייעלמו מחר בבוקר; הם רק ילכו ויתחזקו.

<אסף וסרצוג: זה שאנחנו נמצאים בלוח זמנים קצר זה הדרך היחידה שאפשר לסגור את זה, כי הלחצים מכל הכיוונים- - -

דוד אמסלם: אתה נגד עמדת מנכ"ל האוצר?

איתן כבל: דודי, כבד אותי בוועדה שלי.

איתן כבל: עזוב.

איתן כבל: אני כבר בסיכום.

איתן כבל: זה לא מעניין אותי עכשיו.

דוד אמסלם: עמדת האוצר מגובשת על-ידי מנכ"ל האוצר.

דוד אמסלם: לא הבנתי.

דוד אמסלם: כל פקיד אומר מה שהוא רוצה?

<אסף וסרצוג: אני לא נגד העמדה.

<אסף וסרצוג: יש לי משהו לומר.

איתן כבל: דודי, זה לא לעניין.

איתן כבל: בבקשה.

<שי באבד: מאחר שכל דבר פה גם אחר כך עושה הדים בחוץ – אני רוצה לדקדק.

<שי באבד: באוצר אנו תומכים בזה, ועוד יותר - מעודדים את זה שהאמירות המקצועיות של כלל האנשים ייאמרו.

<שי באבד: גם אם האמירה המקצועית של רכז אגף תקציבים, של אסף, נוגדת את מה שאני אמרתי כרגע, הוא עדיין יגיד את עמדתו המקצועית.

<שי באבד: יחד עם זאת, בסופו של דבר עליי כמנכ"ל מוטלת האחריות לקבל את ההחלטה אחרי ששמעתי את כל הצדדים, ולומר מה עמדת האוצר.

<שי באבד: ועמדת האוצר תומכת בעמדת היו"ר, שלאור כל הדברים שנשמעו ושהיו פה- - -

איתן כבל: אני רוצה לסכם.

עיסאווי פריג': תן לשמוע את אסף.

איתן כבל: זה לא רלוונטי.

איתן כבל: בבקשה, תן לי.

איתן כבל: אני רוצה לסכם.

איתן כבל: אני רוצה להגיד לכם באוצר – אתם חברים שלי.

איתן כבל: אנחנו עובדים יחד.

איתן כבל: אני התאבדתי עבור החקיקה הזאת.

איתן כבל: הובלתי אותה פה אחד.

איתן כבל: ללא קואליציה, ללא אופוזיציה, ללא הסתייגות, בשני נושאים, ודאי מבחינת הקושי המקצועי שלהם עולים לאין שיעור על הקושי המקצועי שעולה מתוך הדיון הנוכחי.

איתן כבל: מלכתחילה, לא נעים לי לומר – אם שני החוקים הראשונים הובאו לא מספיק מבושלים, החוק הזה על שני חלקיו ממש-ממש לא מבושלים.

איתן כבל: אף אחד בחדר הזה לא נלחם מול ערוצי הטלוויזיה והכבלים והלוויין והספורט כמוני.

איתן כבל: רבתי ריבים שלא יתוארו.

איתן כבל: אני לא צריך פה שמישהו ידבר אתי על חקיקה צרכנית כן או לא; אני רק אומר לחברים שלי, שני דברים אני יודע שאני לא בטוח שאני עושה אותם - שבתחרות – אני כבר לא רוצה להשתמש בביטויים לא יפים לפרוטוקול.

איתן כבל: הם עוסקים אך ורק בעצמם.

איתן כבל: אני כבר בטוח שאין מזה לצרכן כלום.

איתן כבל: אחת.

איתן כבל: דבר שני, כל החלטה, עם תוספת כזו או אחרת, אני מרגיש שאני משרת צד אינטרסנטי על חשבון צד אחר, ולא כי אולי שכנע טוב יותר, כי אולי דיבר יפה יותר.

איתן כבל: לא כי.

איתן כבל: זה הנכון הדבר הנכון לעשותו אותו.

איתן כבל: בי נשבעתי, במהלך ינואר – אני אומר פה לכולם - אני לא אוותר, ומי שחושב שזו התקפלות – טעות בידו.

איתן כבל: החוק שיובא יהיה החוק המקורי.

איתן כבל: אנחנו נתחיל לדון עליו.

איתן כבל: אני לא משחק אתכם.

איתן כבל: אם מישהו פה חושב שאני בא לשחק, יש לו טעות גדולה.

איתן כבל: אתם ביזיתם בהתנהגות שלכם גם את הכנסת, והשתמשתם לרעה בכל מיני תהליכים כאלה בהשפעה על חברי הכנסת.

איתן כבל: אני לא מקבל את זה.

איתן כבל: מקום שאני לא יודע להכריע עד היום נלחמתי ולא ויתרתי כדי שמצפוני יהיה שעשיתי את המיטב ביכולתי להוציא התוצאה הטובה תחת ידינו.

איתן כבל: אני לא בטוח, אם נלך לשיטה של דודי, אם נלך לשיטה של דוד, לשיטה של - לא משנה.

איתן כבל: אני לא מרגיש שלם.

איתן כבל: אני לא יודע מה יותר נכון – לעלות תוך כדי משא ומתן, ובכך לתת מקדמה לצד השני, או לא לעלות לפני, ולתת מקדימה לצד האחר.

איתן כבל: למה?

איתן כבל: למה?

איתן כבל: לכן אני מסביר ואומר בצורה ברורה, אסף.

איתן כבל: החוק הצרכני הזה, אני אלחם עליו עד כלות.

<אסף וסרצוג: התשובות לדברים האלה יתבהרו אחרי.

<אסף וסרצוג: האינטרסים אותם אינטרסים.

איתן כבל: יודע מה ההבדל?

איתן כבל: אני אשב עם עצמי, אני אשב אתכם, ואני מודיע לכם – אני אכריע בפעם הבאה על הראש.

איתן כבל: אני ארד לעומק העניין.

איתן כבל: אנחנו נשב בינינו, ומה שנחשוב שנותן את התוצאה הטובה ביותר עבור התחרות ועבור האזרח, היא תהיה.

איתן כבל: לכם אני אומר, שבגללכם הגענו למצב הזה – יהיה גם דיון, גם על המאסט סייל וגם יהיה על המפעלים.

איתן כבל: אני לא נסוג.

איתן כבל: עכשיו בוודאות אעשה את זה.

עיסאווי פריג': אבל אתה לא חושב שעד שנדחה את זה- - -

איתן כבל: בשבועיים האלה העולם יתהפך?

עיסאווי פריג': לא, מערכת הלחצים.

איתן כבל: לא עליי.

איתן כבל: מי שידבר אתי - אני מודיע כאן – אני לא מוכן לדבר עם אף גורם.

איתן כבל: לא אתכם, לא אתכם.

איתן כבל: אני לא מוכן בשום פנים ואופן.

איתן כבל: אתי העניין הזה הסתיים.

איתן כבל: אני מודיע, חד-משמעית.

איתן כבל: אני הולך.

איתן כבל: אני סיימתי.

איתן כבל: תודה.

איתן כבל: אני מצביע.

איתן כבל: אני לא מצביע בעוד שעה.

איתן כבל: מי בעל הפיצול – ירים את ידו.

איתן כבל: בעד הבקשה – פה אחד

איתן כבל: תודה רבה.

איתן כבל: אושר הפיצול פה אחד.

איתן כבל: עוד שבועיים דיון בשני הנושאים.